## Pravilnik o Hrvatskom upisniku oporuka

### NN 135/2003 (27.8.2003.), Pravilnik o Hrvatskom upisniku oporuka

# MINISTARSTVO PRAVOSUĐA, UPRAVE I LOKALNE SAMOUPRAVE

1999

Na teme­lju članka 255. stavak 1. u vezi s člankom
68. Zakona o nas­ljeđiva­nju (»Narodne novine« br. 48/93) ministrica pravosuđa,
uprave i lokalne samouprave, donosi

## PRAVILNIK

### O HRVATSKOM UPISNIKU OPORUKA

Članak 1.

Pravilnikom o Hrvatskom upisniku oporuka (u da­lj­njem
tekstu: Pravilnik) uređuje se sadržaj Hrvatskog upisnika oporuka (u da­lj­njem
tekstu: HUO) i način ­nje­gova vođe­nja.

Hrvatski upisnik oporuka vodi Hrvatska javnobi­lježnička
komora u svom sjedištu u Zagrebu.

Članak 2.

U Hrvatski upisnik oporuka evidentiraju se
privatne i javne oporuke, te dava­nje obavijesti za potrebe ostavinskog
postupka na osnovu upita čuva li se i kod koga je oporuka pohra­njena.

U HUO se evidentira či­njenica da je oporuka
sastav­ljena, pohra­njena te proglašena.

Članak 3.

Podatke o oporuci koja se evidentira u HUO
dostav­ljaju:

– javni bi­lježnici

– odvjetnici

– općinski sudovi

– diplomatsko-konzularna predstavništva

– osobe koje su napravile oporuku.

Podatke o evidentiranim oporukama u HUO osim
oporučite­lja može tražiti i osoba koju je oporučite­lj za to posebno ovlastio,
a nakon oporučite­ljeve smrti podatke evidentirane u HUO mogu tražiti osobe i
tijela iz stavka 1. ovoga članka.

Članak 4.

*1. Evidencija podataka*

Zahtjev za evidenciju oporuke u HUO podnosi se
za:

– či­njenice da je sastav­ljena javna oporuka od
strane ovlaštene osobe

– či­njenica da je oporuka prim­ljena na čuva­nje
kod suda, javnog bi­lježnika ili diplomatsko-konzularnog predstavništva

– či­njenice da je sud ili javni bi­lježnik
primio izjavu svjedoka usmene oporuke

– či­njenice da je oporuka prim­ljena na čuva­nje
kod odvjetnika

– či­njenice da je oporuka prim­ljena na čuva­nje
kod fizičke ili pravne osobe

– či­njenice da je
oporučite­lj sastavio vlastitu oporuku ili oporuku pred svjedocima.

*2. Vraća­nje oporuke*

U HUO se evidentiraju i
podaci o vraća­nju oporuke i to:

– kad je sud, javni bi­lježnik
ili diplomatsko-konzularno predstavništvo vratilo oporučite­lju ili ­nje­govu
opunomoćeniku oporuku koja se kod ­njih nalazila na čuva­nju

– kad je oporučite­lj
opozvao svoju oporuku pred osobom ovlaštenom za sastav­lja­nje javne oporuke

– kad je oporuka proglašena
u ostavinskom postupku

– kad je oporuku
vratila fizička ili pravna osoba kojoj je povjerena na čuva­nje.

Obavijest o vraća­nju
oporuke dostav­ljaju osobe i tijela iz čl. 3. ovoga Pravilnika:

– sud, javni bi­lježnik ili
diplomatsko-konzularno pred­stavništvo, koji su vratili oporuku

– sud, javni bi­lježnik
ili diplomatsko-konzularno pred­stavništvo pred kojim je opozvana oporuka

– sud ili javni bi­lježnik
koji je proglasio oporuku

– odvjetnik kod koje­g
je oporuka bila na čuva­nju.

*3. Upiti*

U zahtjevu za dostavu
podataka iz HUO moraju se navesti podaci o oporučite­lju iz čl. 8. st. 4. ovoga
Pravilnika.

*4. Promjena u
evidentira­nju podataka*

Sve promjene koje su se
dogodile nakon evidentira­nja oporuke u HUO upisuju se pod istim evidencijskim
brojem oporučite­lja.

Članak 5.

Pohrana podataka u HUO
obav­lja se pomoću informatičkog sustava u Hrvatskoj javnobi­lježničkoj komori,
odnosno na drugi odgovarajući način.

Ako nisu ispu­njeni
uvjeti za vođe­nje na način propisan u st. 1. ovoga članka, HUO će se voditi ručno.

Podaci se u pravilu
dostav­ljaju putem elektroničkog prijenosa podataka.

Javni bi­lježnici, općinski
sudovi i diplomatsko-konzularna pred­­stavništva dužni su osigurati sve uvjete
potrebne za elektro­nički prijenos podataka (mrežna povezanost, software,
hardware).

Tehničke preduvjete za
vođe­nje HUO odredit će ministar nadležan za poslove pravosuđa, na prijedlog
Hrvatske javnobi­lježničke komore.

Formate podataka koji
su potrebni kod evidencija, promjena u evidentira­nju podataka, upita i
odgovora na upite određuje Hrvatska javnobi­lježnička komora.

Svaka ovlaštena osoba
mora se u okviru elektronskog pravnog prometa predstaviti navođe­njem svog HUO
korisničkog broja, zajedno sa sigurnosnom šifrom.

HUO korisnički broj
dodje­ljuje Hrvatska javnobi­lježnička komora uzimajući u obzir kriterije koji
su navedeni u članku 9. ovoga Pravilnika u svezi s dava­njem ovlašte­nja.

Sigurnosnu šifru mora
ovlaštena osoba izabrati sama. Sigurnosna šifra mora se čuvati u tajnosti i zaštititi
od zlouporabe. Gubitak sigurnosne šifre mora se odmah prijaviti Hrvatskoj
javnobi­lježničkoj komori.

Članak 6.

Evidentirane oporuke u
HUO dobivaju evidencijski broj.

Evidencijski broj HUO
sastoji se od HUO korisničkog broja i broja oporuke.

Broj oporuke je redni
broj upisnika i četveroznamenkasti broj godine u kojoj je oporuka upisana. Ako
se tijekom godine u HUO dostav­lja nova oporuka, ona se upisuje pod s­ljedećim
rednim brojem HUO-a. Ovaj podatak upisuje se u rubriku »primjedba«.

Na isti način postupa
se i s oporukama koje su zaprim­ljene naknadno u različitim godinama.

Članak 7.

Sve osobe koje rade na obradi podataka HUO, kao
i osobe zaposlene u Hrvatskoj javnobi­lježničkoj komori, a imaju pristup
podacima u HUO, obvezuju se čuvati tajnu o ovim podacima.

Članak 8.

*1. Adresa*

Sva pismena koja se odnose na Hrvatski upisnik
oporuka, upućuju se na Hrvatsku javnobi­lježničku komoru (Hrvatski upisnik
oporuka) putem elektronskog prijenosa podataka.

*2. Elektronski prijenos podataka*

Za postav­lja­nje zahtjeva za evidenciju,
promjene, upite, koristit će se mogućnosti elektronskog prijenosa podataka koje
Hrvatska javnobi­lježnička komora stav­lja na raspolaga­nje.

Hrvatska javnobi­lježnička komora obavještava
korisnike o tehničkim mogućnostima unosa podataka.

*3.
Dostava podataka*

I. EVIDENTIRANJE

Podaci koji se dostav­ljaju elektronskim putem
moraju biti potpuni.

Podaci o oporučite­lju su:

1) prezime

2) ime

3) datum rođe­nja

4) datum pohra­njiva­nja
(ukoliko se datum pohra­njiva­nja ne može ustanoviti, onda datum sastav­lja­nja)
oporuke

5) vrsta oporuke

6) mjesto čuva­nja
oporuke

Za vrstu isprava i
mjesto čuva­nja moraju se koristiti s­ljedeće kratice:

Privatna
oporuka                            – »PO«

–
vlastita oporuka                           –
»VO«

–
pisana oporuka pred svjedocima  – »POS«

Javna
oporuka                                –
»JO«

–
javna oporuka sastav­ljena kod suda         –
»JOSS«

–
javna oporuka sastav­ljena kod javnog

  bi­lježnika                                      – »JOJB«

–
javna oporuka sastav­ljena kod

  diplomatsko-konzularnog
predstavništva    – »JODK«

Pohrana
– čuva­nje oporuke            – »PO«

–
pohra­njena kod suda                   –
»POS«

–
pohra­njena kod javnog bi­lježnika –
»POJB«

–
pohra­njena kod diplomatsko-konzularnog

  predstavništva                               – »PODK«

–
pohra­njena kod odvjetnika           –
»POO«

– pora­njena kod fizičke ili pravne osobe      – »POFO«
                                                              ili

                                                        »POPO«

Izjava
svjedoka usmene oporuke     – »IUO«

– prim­ljena kod suda                       – »IUOS«

– prim­ljena kod javnog bi­lježnika    – »IUOJB«

II. VRAĆANJE OPORUKE

Obavezni podaci:

1) HUO evidencijski broj oporuke

2) bilo koja dva podatka iz I. t. 1 - 5.
(evidentira­nje).

III. PROMJENA U EVIDENTIRANJU PODATAKA

Obavezni podaci:

1) HUO korisnički broj prijaš­nje­g korisnika

2) HUO korisnički broj novog korisnika

3) HUO evidencijski broj oporuke za prijenos

4) bilo koja dva podatka iz I. t. 1 - 5.
(evidentira­nje).

IV. UPITI

Obavezni podaci o oporučite­lju:

1) prezime

2) ime

3) datum rođe­nja

4) datum smrti oporučite­lja

5) smrtni list za oproučite­lja ili smrtovnica

6) broj ostavinskog spisa

7) obavezni podaci o tražite­lju podataka u
HUO-u.

*4.
Istovjetnost*

Prije prenoše­nja podataka elektronskim putem,
ovlaštena osoba koja dostav­lja podatke mora se svaki put predstaviti informatičkom
sustavu Hrvatske javnobi­lježničke komore.

Članak 9.

Evidentira­nje, vraća­nje
oporuke, upiti i promjene u eviden­tira­nju podataka obav­ljaju se elektronskim
prijenosom podataka. Pristup korisnika programu moguć je u svako doba uz navođe­nje
HUO korisničkog broja zajedno sa sigurnosnom šifrom.

Osobe koje su sastavile
oporuku mogu dostaviti podatke u HUO osobno, odnosno putem javnog bi­lježnika.

Članak 10.

Odgovori na upite u
okviru elektronskog pravnog prometa daju se odmah.

Na upite se odgovara cjelovitim ponav­lja­njem
traženih podataka i rezultata koji odgovaraju traženim podacima.

Algoritam za pretraživa­nje u HUO odredit će
Hrvatska javnobi­lježnička komora.

Evidencijski podaci oporučite­lja s istim imenom
i prezimenom i s istim datumom rođe­nja ili bez evidentiranog datuma rođe­nja
bit će također ispisani.

 Negativni odgovor, odnosno ispis istog, sadržava
osim ponov­ljenog teksta iz upita i obavijesti: »Nisu pronađeni odgovarajući
podaci«.

Prigovom upita javnog bi­lježnika kao sudskog
povjerenika ili u slučaju upita suda u određenom ostavinskom predmetu HUO,
odgovor obvezatno sadrži mjesta gdje su oporuke pohra­njene.

Članak 11.

Za evidentira­nje upisa ili upisa vraća­nja
jedne oporuke plaća se naknada od 100,00 kn i to prilikom evidentira­nja.

Za upit u jednom ostavinskom postupku plaća se
naknada od 50,00 kn.

Za promjenu evidentira­nja podataka plaća se
naknada od 30,00 kn.

Paušalna naknada za potpuni spisak svih isprava
koje su evidentirane pod jednim evidencijskim brojem, iznosi 100,00 kn.

Naknadu iz stavka 1.,
2., 3. i 4. ovoga članka dužan je platiti oporučite­lj, odnosno korisnik iz člana
3. ovoga Pravilnika, osim općinskog suda.

Članak 12.

Nakon svakog podnesenog
zahtjeva za upis korisnik dobiva kontrolni ispis upisa. Kod upita ispis
odgovora ponav­lja tekst upita zbog kontrole. Ako se u roku od 14 dana od dana
ispisa ne uloži prigovor, smatrat će se da je upis potvrđen kao ispravan.

Oporučite­lj ili osoba
koju je on za to posebno ovlastio, može u svako vrijeme zatražiti spisak svih
oporuka koje su evidentirane pod ­nje­govim evidencijskim brojem u HUO.

Članak 13.

Ako je potreban
ispravak evidencije, tada se mora ponovno postaviti zahtjev za novu evidenciju
ovih podataka.

U svrhu ispravka pogrešnog
upita mora se postaviti novi – ispravni upit.

Za sve upise ili upite
na teme­lju ispravka mora se platiti naknada, osim ako greške nisu prouzročene
kriv­njom Hrvatske javnobi­lježničke komore, pa se iz toga razloga ispravci vrše
bez plaća­nja naknade.

Članak 14.

Ako je imenovan novi
javni bi­lježnik za područje istog općinskog suda, oporuke koje se odnose na
istog oporučite­lja i da­lje se vezuju na taj osnovni broj.

Članak 15.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 700-01/03-01409
Urbroj: 514-06-01-03-5
Zagreb, 19. kolovoza 2003.

Ministrica
**Ingrid Antičević-Marinović, v. r.**

Pravilnik, NN 135/2003-1999